ประกาศกระทรวงการคลังประกาศกระทรวงการคลังเรื่องการประกอบกิจการวิเทศธนกิจของธนาคารพาณิชย์--------------------- เพื่อรองรับการพัฒนาประเทศไทยให้เป็นศูนย์กลางทางการเงินอาศัยอำนาจตามความในมาตรา ๕ และมาตรา ๖ แห่งพระราชบัญญัติการธนาคารพาณิชย์พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๒) พ.ศ. ๒๕๒๒ รัฐมนตรีว่าการกระทรวงการคลังกำหนดเงื่อนไขในการประกอบกิจการวิเทศธนกิจของธนาคารพาณิชย์ที่ยื่นขอและได้รับอนุญาตให้ประกอบการธนาคารพาณิชย์ โดยมีเงื่อนไขให้ประกอบกิจการวิเทศธนกิจได้ด้วยดังต่อไปนี้ ข้อ๑ ในประกาศนี้ "กิจการวิเทศธนกิจ"หมายความว่า กิจการของธนาคารที่ได้รับอนุญาตให้ประกอบกิจการวิเทศธนกิจเพื่อการให้กู้ยืมในต่างประเทศกิจการวิเทศธนกิจเพื่อการให้กู้ยืมในประเทศ หรือธุรกิจวิเทศธนกิจอื่น "กิจการวิเทศธนกิจเพื่อการให้กู้ยืมในต่างประเทศ"หมายความว่าการประกอบธุรกิจ ดังต่อไปนี้ (๑)การรับฝากหรือการกู้ยืมเงินตราต่างประเทศจากต่างประเทศจาก (ก)บุคคลธรรมดาซึ่งไม่มีสัญชาติไทยและมีภูมิลำเนาหรืออยู่ในต่างประเทศ (ข) นิติบุคคลที่ตั้งขึ้นตามกฎหมายจ่างประเทศและไม่ได้ประกอบกิจการภายในประเทศไทยเว้นแต่ธนาคารต่างประเทศที่มีสาขาหรือสำนักงานผู้แทนในประเทศไทย หรือนิติบุคคลอื่นที่ธนาคารแห่งประเทศไทยกำหนดโดยประกาศในราชกิจจานุเบกษา (ค)สาขาในต่างประเทศของธนาคารพาณิชย์ไทย ทั้งนี้โดยมีวัตถุประสงค์เพื่อจะนำไปให้กู้ยืมเป็นเงินตราต่างประเทศในต่างประเทศ หรือแก่กิจการวิเทศธนกิจอื่น กระทรวงการคลังธนาคารแห่งประเทศไทยหรือทุนรักษาระดับอัตราแลกเปลี่ยนเงินตรา (๒)การรับฝากหรือการกู้ยืมเงินตราต่างประเทศจากกิจการวิเทศธนกิจอื่นกระทรวงการคลัง ธนาคารแห่งประเทศไทยหรือทุนรักษาระดับอัตราแลกเปลี่ยนเงินตรา โดยมีวัตถุประสงค์เพื่อจะนำไปให้กู้ยืมเป็นเงินตราต่างประเทศในต่างประเทศหรือแก่กิจการวิเทศธนกิจอื่น กระทรวงการคลัง ธนาคารแห่งประเทศไทยหรือทุนรักษาระดับอัตราแลกเปลี่ยนเงินตรา (๓)การรับฝากหรือการกู้ยืมเงินบาทจากต่างประเทศจากธนาคารต่างประเทศในต่างประเทศ หรือสาขาในต่างประเทศของธนาคารพาณิชย์ไทยโดยมีวัตถุประสงค์เพื่อจะนำไปให้กู้ยืมแก่ธนาคารต่างประเทศในต่างประเทศสาขาในต่างประเทศของธนาคารพาณิชย์ไทย หรือกิจการวิเทศธนกิจอื่น (๔)การรับฝากหรือการกู้ยืมเงินบาทจากกิจการวิเทศธนกิจอื่นโดยมีวัตถุประสงค์เพื่อจะนำไปให้กู้ยืมแก่ธนาคารต่างประเทศในต่างประเทศสาขาในต่างประเทศของธนาคารพาณิชย์ไทย หรือกิจการวิเทศธนกิจอื่น "กิจการวิเทศธนกิจเพื่อการให้กู้ยืมในประเทศ"หมายความว่า การประกอบธุรกิจดังต่อไปนี้ (๑)การรับฝากหรือการกู้ยืมเงินตราต่างประเทศจากต่างประเทศจาก (ก)บุคคลธรรมดาซึ่งไม่มีสัญชาติไทยและมีภูมิลำเนาหรืออยู่ในต่างประเทศ (ข)นิติบุคคลที่ตั้งขึ้นตามกฎหมายต่างประเทศ และไม่ได้ประกอบกิจการภายในประเทศไทย เว้นแต่ธนาคารต่างประเทศที่มีสาขาหรือสำนักงานผู้แทนในประเทศไทยหรือนิติบุคคลอื่นที่ธนาคารแห่งประเทศไทยกำหนดโดยประกาศในราชกิจจานุเบกษา (ค)สาขาในต่างประเทศของธนาคารพาณิชย์ไทย ทั้งนี้โดยมีวัตถุประสงค์เพื่อจะนำไปให้กู้ยืมเป็นเงินตราต่างประเทศในประเทศไทย โดยมีการเบิกถอนเงินกู้ยืมแต่ละครั้งไม่ต่ำกว่าจำนวนที่ธนาคารแห่งประเทศไทยกำหนดโดยประกาศในราชกิจจานุเบกษา (๒)การรับฝากหรือการกู้ยืมเงินตราต่างประเทศจากกิจการวิเทศธนกิจอื่น โดยมีวัตถุประสงค์เพื่อจะนำไปให้กู้ยืมเป็นเงินตราต่างประเทศในประเทศไทยโดยมีการเบิกถอนเงินกู้ยืมแต่ละครั้งไม่ต่ำกว่าจำนวนที่ธนาคารแห่งประเทศไทยกำหนดโดยประกาศในราชกิจจานุเบกษา "ธุรกิจวิเทศธนกิจอื่น"หมายความว่า การประกอบธุรกิจดังต่อไปนี้ (๑)การซื้อขายเงินปริวรรตต่างประเทศที่ไม่ใช่เงินบาท (cross-currency) กับลูกค้าในต่างประเทศ กิจการวิเทศธนกิจอื่นกระทรวงการคลังธนาคารแห่งประเทศไทย ทุนรักษาระดับอัตราแลกเปลี่ยนเงินตราธนาคารรับอนุญาตตามกฎหมายควบคุมการแลกเปลี่ยนเงิน หรือลูกค้าในประเทศที่กิจการวิเทศธนกิจนั้นให้กู้ยืมเงินตราต่างประเทศ (๒)การอาวัล การรับรอง หรือการค้ำประกันหนี้ใด ๆ ที่เป็นเงินตราต่างประเทศเฉพาะที่คู่กรณีอยู่นอกประเทศหรือธนาคารรับอนุญาตตามกฎหมายควบคุมการแลกเปลี่ยนเงิน (๓)การเปิดเลตเตอร์ออฟเครดิต การแจ้งการเปิดเลตเตอร์ออฟเครดิต การรับซื้อลดหรือเรียกเก็บเงินตามเลตเตอร์ออฟเครดิตและการยืนยันเลตเตอร์ออฟเครดิตที่เป็นเงินตราต่างประเทศเฉพาะกรณีที่ผู้ซื้อและผู้ขายสินค้าตามข้อตกลงแห่งเลตเตอร์ออฟเครดิตนั้นอยู่นอกประเทศและสินค้าตามข้อตกลงนั้นไม่ได้ส่งออกหรือนำเข้ามาในประเทศไทย (๔)การจัดหาเงินกู้ที่เป็นเงินตราต่างประเทศที่มีแหล่งที่มาจากต่างประเทศให้แก่ผู้ต้องการกู้เป็นเงินตราต่างประเทศหรือการเป็นผู้จัดการในการจัดหาเงินกู้ที่เป็นเงินตราต่างประเทศที่มีแหล่งที่มีแหล่งที่มาจากต่างประเทศในลักษณะการร่วมให้กู้(loan syndication) แก่ผู้ต้องการกู้เงินตราต่างประเทศ ข้อ๒ การประกอบกิจการวิเทศธนกิจของธนาคารพาณิชย์ ให้เป็นไปตามหลักเกณฑ์ วิธีการและเงื่อนไข ที่ธนาคารแห่งประเทศไทยกำหนดโดยประกาศในราชกิจจานุเบกษา และให้เสียค่าธรรมเนียมตามอัตราที่ธนาคารแห่งประเทศไทยกำหนด ข้อ๓ ธนาคารพาณิชย์ที่ประกอบกิจการวิเทศธนกิจ อาจประกอบธุรกิจอื่นที่เกี่ยวกับ หรือเนื่องจากกิจการวิเทศธนกิจ หรือธุรกิจอื่นอันเป็นประเพณีที่กิจการวิเทศธนกิจพึงกระทำได้ตามที่ได้รับอนุญาตจากธนาคารแห่งประเทศไทย ข้อ๔ รัฐมนตรีว่าการกระทรวงการคลังอาจแก้ไขเพิ่มเติมประกาศนี้ได้ตามคำแนะนำของธนาคารแห่งประเทศไทยหรือตามที่เห็นสมควร ข้อ๕ ประกาศนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๓๕ เป็นต้นไป ประกาศณ วันที่ ๑๖ กันยายน ๒๕๓๕ พนัส สิมะเสถียร รัฐมนตรีว่าการกระทรวงการคลัง[รก.๒๕๓๕/๑๑๙/๑๐๑๔๖/๑๗ กันยายน ๒๕๓๕] จารุวรรณ/แก้ไข ๖กันยายน ๒๕๔๕ A+B(C)